## Izmjene i dopune Programa Hrvatske garancijske agencije za trajna obrtna sredstva

### NN 142/1999 (22.12.1999.), Izmjene i dopune Programa Hrvatske garancijske agencije za trajna obrtna sredstva

# VLADA REPUBLIKE HRVATSKE

Na temelju članka 4. stavka 4. Zakona o Hrvatskoj garancijskoj
agenciji (»Narodne novine«, br. 29/94 i 105/99), Vlada
Republike Hrvatske je na sjednici održanoj 16. prosinca 1999.
godine donijela

## IZMJENE I DOPUNE

### PROGRAMA HRVATSKE GARANCIJSKE AGENCIJE ZA TRAJNA OBRTNA SREDSTVA

1. »U Programu Hrvatske garancijske agencije za trajna obrtna
sredstva (»Narodne novine«, broj 76/98)

u točki 1. stavak 1. mijenja se i glasi:

»Svrha programa je poticanje razvoja uspješnih privatnih
poduzetnika - privatnih trgovačkih društava i drugih
pravnih osoba u privatnom vlasništvu, obrtnika koji samostalno
i trajno obavljaju gospodarsku djelatnost i drugih fizičkih
osoba koje ostvaruju dohodak od obavljanja samostalnih djelatnosti
- slobodnih zanimanja sukladno važećim propisima (u
daljnjem tekstu: poduzetnici), - osiguravanjem kontinuiteta poslovanja,
davanjem garancija za kredite za trajna obrtna sredstva.«.

U točki 1. stavak 2. mijenja se i glasi:

»Hrvatska garancijska agencija (u daljnjem tekstu: HGA) u
okviru ovog Programa daje garancije za kredite koje su banke i
druge pravne osobe (kreditori) odobrile poduzetnicima.«.

2. U točki 2. u stavku 1. mijenjaju se podtočke
3. i 6. koje glase:

»3. čije stanje zadnje godišnje bilance nakon
odbitka gubitka iskazanog u aktivi ne prelazi iznos 11.100.000
kn.

6. koji uspješno posluju najmanje tri posljednje godine,
odn. koji nisu iskazali gubitak u poslovanju u zadnjoj bilanci.«.

U točki 2. stavak 2. mijenja se i glasi:

»Poduzetnik nema pravo na zahtjev ako je:

1. vlasnik ili suvlasnik u dva ili više trgovačkih
društava s više od 30% udjela u svakom od njih

2. vlasnik dva ili više obrta«.

3. U točki 3. u stavku 2. treća alineja mijenja se
i glasi:

»ugostiteljske djelatnosti koje pružaju isključivo
ili pretežno usluge točenja alkoholnih pića«.

4. U točki 4. u naslovu i u stavcima 1. i 2. umjesto riječi:
»izdati« u odgovarajućem padežu stavlja se
riječ: »dati«.

U točki 4. stavak 4. mijenja se i glasi.

»Visina naknade za odobrene garancije iznosi 0,95% od vrijednosti
iznosa glavnice kredita, naplaćuje se jednokratno, a mijenja
se u skladu s godišnjim planom aktivnosti HGA.«.

5. U točki 5. u stavku 1. umjesto riječi: »izdavanje«
stavlja se riječ: »dobivanje«.

U točki 5. u stavku 2. u podtočki 1. treća
alineja mijenja se i glasi:

»- za ostale oblike poduzetništva: dokumentacija koja
je zakonom propisana za obavljanje određene poduzetničke
djelatnosti«.

U točki 5. u stavku 2. u podtočki 2. dodaje se sljedeći
tekst:

»ne stariji od 30 dana od dana podnošenja zahtjeva za
garanciju«.

U točki 5. u stavku 3. umjesto riječi: »izdavanje«
stavlja se riječ: »dobivanje«.

6. U točki 6. stavak 1. mijenja se i glasi:

»Instrumenti osiguranja koje je kreditor obvezan uzimati
za osiguranje vraćanja kredita moraju biti u omjeru 1:1
u odnosu na visinu kredita, a oni mogu biti: hipoteka ili fiducijarno
vlasništvo na nekretnine, založno pravo ili fiducijarno
vlasništvo na pokretnine, kreditno sposobni jamci, depozit.
Uz navedene instrumente osiguranja obavezno se uzimaju mjenice
i zadužnice korisnika kredita, te osobne mjenice osnivača
odn. vlasnika.«.

U točki 6. stavak 2. mijenja se i glasi:

»U posebno obrazloženim slučajevima HGA može
odustati od traženja pojedinih instrumenata osiguranja povrata
kredita, i prihvatiti druge zamjenske instrumente osiguranja.«.

7. U točki 7. stavak 1. mijenja se i glasi:

»Kreditor je obvezan kontrolirati namjensko trošenje
kredita i o svim bitnim saznanjima izvijestiti HGA u roku od 15
dana od saznanja. U slučaju nenamjenskog korištenja
kredita HGA ima pravo opozvati garanciju«.

8. Točka 8. mijenja se i glasi:

»Poduzetnik je obvezan putem kreditora dostavljati godišnja
financijska izvješća, nakon njihove izrade prema zakonskim
rokovima, za cjelokupno vrijeme trajanja kredita.

Poduzetnik je također obvezan o važnim izvanrednim događajima
koji utječu na njegovo poslovanje, odmah izvijestiti kreditora,
koji je u obvezi izvještavanja HGA.«.

9. Ovlašćuje se Hrvatska garancijska agencija da u
roku od 30 dana utvrdi i izda pročišćeni tekst
Programa, koji će se objaviti u »Narodnim novinama«.

10. Izmjene i dopune ovog Programa objavit će se u »Narodnim
novinama«.

Klasa: 311-01/97-01/01
Urbroj: 5030114-99-9
Zagreb, 16. prosinca 1999.

Potpredsjednik
**mr. Borislav Škegro,** v. r.

Ostalo, NN 142/1999-2156